Príloha č. 4	

 Vlastníctvo údajov a distribučné práva
Vlastníctvo 
      Vlastníctvo údajov si zachová Slovenská republika. Na to existuje niekoľko dôvodov:

•	CRES bude obsahovať komplexné informácie o celom hospodárskom živote na slovenskom území. Tieto informácie majú celoštátny, životne dôležitý význam.   
•	Bude potrebné vykonávať kontrolu nad používaním informácií v CRES.
•	Štátne vlastníctvo takýchto informácií je obvyklé vo väčšine, ak nie vo všetkých krajinách, ktoré sú vybavené takouto registrovou infraštruktúrou. 
•	Právnické osoby a fyzické osoby predkladajú tieto informácie najčastejšie preto, lebo to od nich vyžaduje legislatíva. Vo viacerých krajinách sa viedli spory o tom, či povinné predkladanie informácií vedie k tomu, že štát dosiahne vlastnícke právo k týmto informáciám. 
•	Povinné predkladanie dát sa vyváži povinnosťou štátu dohliadať nad správnym a zodpovedným použitím údajov. 
Štát si zachová vlastníctvo údajov a to mu umožní veľmi efektívnu kontrolu, aj keď nie kontrolu v zmysle denného dohľadu, ale v zmysle strategického usmerňovania, aby sa pravidelná prevádzka centrálneho registra vykonávala hladko bez prerušenia, plnoprávne a v záujme celej spoločnosti.